แบบ P.3

ปีงบประมาณ 2564

แบบรายงานผลการดำเนินงาน / โครงการ ที่ได้รับงบประมาณสนับสนุนจาก

กองทุนหลักประกันสุขภาพ เทศบาลนครภูเก็ต

โครงการบุกบ้านคัดกรองกลุ่มเสี่ยงโรคไม่ติดต่อ ปี 2564

วดป. ที่อนุมัติ 30 พ.ย. 2563

1.ตัวชี้วัด

- ร้อยละ 70 ของประชากรอายุ 15 ปีขึ้นไปในเขตพื้นที่ที่รับผิดชอบของเทศบาลนครภูเก็ต ได้รับการเยี่ยมบ้านและคัดกรองโรค Metabolic (4,200 คน)

- ร้อยละ 100 ของกลุ่มเสี่ยงที่ตรวจพบภาวะผิดปกติได้รับการส่งต่อเพื่อวินิจฉัยและเข้าสู่กระบวนการรักษาตามระบบต่อไป

2.กลุ่มเป้าหมาย

8. กลุ่มประชาชนทั่วไปที่มีภาวะเสี่ยง

3.ระยะเวลา

1 ธ.ค. 2563 - 30 ก.ย. 2564

4.ผลการดำเนินการ

- กองการแพทย์ เทศบาลนครภูเก็ตได้จัดทำแผนการออกปฏิบัติงานเชิงรุกในการดำเนินงานคัดกรองโรคเบาหวาน ความดันโลหิตสูง หลอดเลือดสมองและ ภาวะอ้วนลงพุงในประชากรอายุ 15 ปีขึ้นไปในพื้นที่ที่รับผิดชอบใน 13ชุมชนและ 4 เขต โดยออกเยี่ยมคัดกรองสุขภาพเชิงรุกทั้งในเวลาช่วงเช้าวันจันทร์ -พฤหัสบดี ตั้งแต่เดือนตุลาคม 2563 ถึงเดือนกันยายน 64

- ผลการดำเนินงานตามตัวชี้วัดที่ 1 : ประชากรอายุ 15 ปีขึ้นไปในเขตพื้นที่รับผิดชอบของเทศบาลนครภูเก็ต ได้รับการเยี่ยมบ้านและคัดกรองโรค Metabolic จำนวน 4,416 คน จากประชากรกลุ่มเป้าหมาย 5,735 คน คิดเป็นร้อยละ 77

- ผลการดำเนินงานตามตัวชี้วัดที่ 2 : กลุ่มเสี่ยงที่ตรวจพบภาวะผิดปกติ ได้แก่ กลุ่มเสี่ยงโรคเบาหวาน 106 ราย (ร้อยละ 2.4) กลุ่มเสี่ยงโรคความดันโลหิตสูง 170 ราย (ร้อยละ 3.85) ได้รับการส่งต่อเพื่อวินิจฉัยและเข้าสู่กระบวนการรักษาตามระบบต่อไปทุกราย คิดเป็นร้อยละ 100 และได้รับการวินิจฉัยเป็นผู้ป่วยรายใหม่ ได้แก่ โรคเบาหวานรายใหม่ จำนวน 15 ราย (ร้อยละ 0.34) โรคความดันโลหิตสูงรายใหม่ จำนวน 41 ราย (ร้อยละ 0.93)

-ข้อมูลข้างต้น รวมถึงการออกเยี่ยมคัดกรองสุขภาพเชิงรุกนอกเวลาเพื่อหากลุ่มเป้าหมายใหม่ในช่วงวันที่ 15 - 19 กุมภาพันธ์ 2564 เวลา 16.30 - 20.30 น. โดยออกหน่วยคัดกรองในชุมชนที่มีขนาดใหญ่ 6 ชุมชน และ 4 เขต จำนวนคนที่ได้รับการคัดกรองทั้งหมด 1,771 ราย พบกลุ่มเสี่ยงโรคเบาหวาน 8 ราย (ร้อยละ 0.45) และกลุ่มเสี่ยงโรคความดันโลหิตสูง 32 ราย (ร้อยละ 1.81)

- แบ่งกลุ่มเป้าหมายออกเป็น 3กลุ่ม ได้แก่ กลุ่มปกติ,กลุ่มเสี่ยง,และกลุ่มป่วย เพื่อติดตามดูแลอย่างต่อเนื่องและส่งต่อเพื่อวินิจฉัย

-บันทึกข้อมูลสุขภาพที่ได้จากการเยี่ยมบ้านและตรวจคัดกรองความเสี่ยงลงในfamily folder และในโปรแกรม JHCIS

5.ผลสัมฤทธิ์ตามวัตถุประสงค์/ตัวชี้วัด

☑ บรรลุตามวัตถุประสงค์/ตัวชี้วัดของโครงการ ☒ ไม่บรรลุตามวัตถุประสงค์/ตัวชี้วัดของโครงการ

6.การเบิกจ่ายงบประมาณ

|  |  |  |  |  |
| --- | --- | --- | --- | --- |
| งบประมาณที่ได้รับอนุมัติ | 104,500.00 | บาท |  |  |
| งบประมาณเบิกจ่ายจริง | 76,536.00 | บาท | คิดเป็นร้อยละ | 73.24 |
| งบประมาณเหลือส่งคืนกองทุนฯ | 27,964.00 | บาท | คิดเป็นร้อยละ | 26.76 |

7.ปัญหา/อุปสรรคในการดำเนินการ

* ไม่มี

☑ มี

ปัญหา/อุปสรรค(ระบุ)

- สถานการณ์ Covid-19 ทำให้ไม่สามารถคัดกรองได้ตามปกติ

- ประชากรบางกลุ่มไม่ให้ความร่วมมือ

- บ้านปิดเนื่องจากออกไปทำงาน ออกไปเรียนหรืออื่นๆ

- ไม่พบรายใหม่ เจอแต่กลุ่มเป้าหมายเดิม

- ประชากรย้ายเข้า/ออกบ่อย โดยเฉพาะห้องเช่าและร้านค้า

แนงทางการแก้ไข(ระบุ)

* สร้างความตระหนักเรื่องการดูแลสุขภาพตนเอง ส่งเสริมการตรวจสุขภาพประจำปี
* ประสานงานขอความร่วมมือกับผู้นำชุมชน อสม.ในพื้นที่ เพื่อเข้าถึงประชาชนบางกลุ่มที่ไม่ให้ความร่วมมือ
* บางช่วงต้องปรับเปลี่ยนหรือเพิ่มเวลาในการออกคัดกรอง เพื่อพบกลุ่มเป้าหมายใหม่

ลงชื่อ ผู้รายงาน

(นางสาวปาลิดา วิไลวรรณ)

ตำแหน่ง นักวิชาการสาธารณสุขปฏิบัติการ

วันที่/เดือน/พ.ศ.................................................